Columbia
        
         (by i South Carolina, USA)
Store norske leksikon,Geografi,Verdens geografi,Nord- og Mellom-Amerika,USAs geografi,Byer i USA
Columbia er største by og hovedstaden i delstaten South Carolina i USA. Byen ligger sentralt i delstaten ved sammenløpene av elvene Broad og Saluda til Congaree River. Byen har 133 451 innbyggere (2018) og danner en større byregion (metropolitan area) med omkring 837 000 innbyggere.
Navnet Columbia er etter Kristoffer Columbus som ankom Amerika i 1492. Befolkning 51,3 prosent av befolkningen er hvite, 42,2 prosent er av afrikansk-amerikansk avstamning, 2,2 prosent er asiater, 0,3 prosent har opprinnelse fra stillehavsøyer og 0,25 prosent er etterkommere av nordamerikanske urfolk (2010). Næringsliv og kultur De største arbeidsgiverne er delstatsadministrasjon, helsevesen, undervisning, data og handel samt finans og forsikring. Fort Jackson, den amerikanske hærens største treningssenter, ligger et par mil utenfor Columbus og sysselsetter også mange.Riverbank Zoo & Garden er en av byens største severdigheter. Columbus har flere parker, blant annet Finlay Park, Congaree National Park, Memorial Park og Riverfront Park.University of South Carolina er det største av fire universiteter, og det er en rekke høyskoler.Columbia har flere teatre, blant annet Town Theatre og The Nickelodean Theater. Byen er også sete for The Columbia City Ballet (fra 1961), The Columbia City Jazz Dance Company (fra 1990), The Palmetto Opera (fra 2003), The South Carolina Philharmonic Orchestra og sirkuset Alternacirque (fra 2007) . Columbia Metropolitan Convention Center åpnet i 2004. Koger Center for the Arts åpnet i 1989.Viktige museer er blant annet The South Carolina State Museum, The Columbia Museum of Art, McKissick Museum, Carolina Museum og EdVenture Children's Museum. I Congaree Vista-distriktet i sentrum er det flere historiske bygninger. Historie Byen ble på grunn av sentral beliggenhet grunnlagt i 1786 for å erstatte Charleston som South Carolinas hovedstad. Delstatsforsamlingen hadde første møte i Columbus fire år senere. Columbia fikk bystatus i 1854. Byens utvikling skjøt da Santee-kanalen åpnet i 1800 og ga direkte tilgang til Charleston til jernbanetrafikk gjorde denne vannveien overflødig omkring 1850. Mot slutten av den amerikanske borgerkrigen ble Columbus erobret og delvis nedbrent av unionstropper i 1865.Tidlig på 1900-tallet var flere tekstilfabrikker i drift. De første gatene ble brolagt i 1908. Spesielt i 1911-1913 var det stor byggevirksomhet i Columbia. Det ble det reist blant annet bankbygninger og hoteller, og et butikkstrøk ble åpnet. I 1917 åpnet Camp Jackson (siden 1940 Fort Jackson). I 1930 var Columbia blitt midtpunktet i et stort handelsområde. I 1970- og 1980-årene ble det bygd en rekke skyskrapere, og siden slutten av 1980-tallet og på begynnelsen av 2000-tallet er en rekke historiske bygninger i Congaree Vista-området blitt revitalisert. I oktober 2015 ble deler av Columbia sterkt rammet av flom. Les mer i Store norske leksikon USAs geografi USAS historie USAs befolkning Økonomi og næringsliv i USA